Kielotorni

Kielotorni on asuintornitalo Vantaan Tikkurilassa. Talossa on 17 kerrosta ja 78 asuntoa. Kielotien ja Talvikkitien välissä sijaitseva Kielotorni on yksi Vantaan korkeimmista asuinrakennuksista, ja korkeutta sillä on 50 metriä. Rakennuksen on suunnitellut arkkitehti Timo Vormala Gullichsen Vormala Arkkitehdeista ja rakentanut Skanska. 

Talo valmistui joulukuussa 2005, ja ensimmäiset asukkaat pääsivät muuttamaan taloon tammikuussa 2006. Ylimmässä kerroksessa sijaitsevat asukkaiden käytössä olevat kattoterassi, kerhohuone ja saunatilat.

Lähteet

Viitteet

Aiheesta muualla 

Emporis - Kielotorni

Vantaan asuinrakennukset
Vantaan tornitalot
Tikkurila